CELEX: 62016TN0211
Language: et
Date: 2016-05-04 00:00:00
Title: Kohtuasi T-211/16: 4. mail 2016 esitatud hagi – Caviro Distillerie jt versus komisjon

18.7.2016   
            
            
               ET
            
            
               Euroopa Liidu Teataja
            
            
               C 260/41
            
         4. mail 2016 esitatud hagi – Caviro Distillerie jt versus komisjon
   (Kohtuasi T-211/16)
   (2016/C 260/52)
   Kohtumenetluse keel: inglise
   
      Pooled
   
   
      Hagejad: Caviro Distillerie Srl (Faenza, Itaalia), Distillerie Bonollo SpA (Formigine, Itaalia), Distillerie Mazzari SpA (Sant’Agata sul Santerion, Itaalia), Industria Chimica Valenzana (ICV) SpA (Borgoricco, Itaalia) (esindajad: solicitor R. MacLean ja advokaat A. Bochon)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks;
            
         
               —
            
            
               tühistada komisjoni 9. veebruari 2016. aasta rakendusotsuse (EL) 2016/176, millega lõpetatakse Hiina Rahvavabariigist pärit, ettevõtja Hangzhou Bioking Biochemical Engineering Co. Ltd toodetud viinhappe importi käsitlev dumpinguvastane menetlus, artikkel 1 ilmsete fakti- ja hindamisvigade tõttu, mis muudavad meetme õigusvastaseks, ning nõukogu 30. novembri 2009. aasta määruse (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, artikli 3 lõigete 2, 3 ja 5 ning artikli 17 lõike 1 rikkumise tõttu;
            
         
               —
            
            
               mõista hageja käesoleva menetluse kohtukulud ja muud kulud välja kostjalt ja võimalikelt menetlusse astujatelt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               —
            
            
               Esimene väide: vaidlustatud otsus tuleks tühistada põhjusel, et kaasates kahju hindamiseks valimisse ebatüüpilised ELi tootjad, on kostja teinud ilmse hindamisvea ja hinnanud valesti asjaolusid, ning rikkunud sellega ka nõukogu 30. novembri 2009. aasta määruse (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, artikli 3 lõikeid 2, 3 ja 5 ning artikli 17 lõiget 1, sest eeldas vääralt, et ELi suurima müügimahu kriteerium tähendab seda, et valim on piisavalt tüüpiline.
            
         
               —
            
            
               Teine väide: vaidlustatud otsus tuleks tühistada põhjusel, et hinnates dumpinguhinnaga impordi mõju ELi tööstuse majanduslikule olukorrale, on kostja teinud ilmse hindamisvea ja hinnanud valesti asjaolusid, ning rikkunud sellega ka nõukogu 30. novembri 2009. aasta määruse (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, artikli 3 lõikeid 2, 3 ja 5 ning artikli 17 lõiget 1.